CELEX: 31984R3536
Language: el
Date: 1984-12-17 00:00:00
Title: Κανονισμός (ΕΟΚ) αριθ. 3536/84 της Επιτροπής της 17ης Δεκεμβρίου 1984 για την τροποποίηση του κανονισμού (ΕΟΚ) αριθ. 2042/75 όσον αφορά τη διάρκεια ισχύος των πιστοποιητικών εξαγωγής για τα σιτηρά

Avis juridique important

|

31984R3536

Κανονισμός (ΕΟΚ) αριθ. 3536/84 της Επιτροπής της 17ης Δεκεμβρίου 1984 για την τροποποίηση του κανονισμού (ΕΟΚ) αριθ. 2042/75 όσον αφορά τη διάρκεια ισχύος των πιστοποιητικών εξαγωγής για τα σιτηρά  

Επίσημη Εφημερίδα αριθ. L 330 της 18/12/1984 σ. 0012 - 0013 Ισπανική ειδική έκδοση: Κεφάλαιο 03 τόμος 33 σ. 0036  Πορτογαλική ειδική έκδοση : Κεφάλαιο 03 τόμος 33 σ. 0036 

***** ΚΑΝΟΝΙΣΜΟΣ (ΕΟΚ) αριθ. 3536/84 ΤΗΣ ΕΠΙΤΡΟΠΗΣ  της 17ης Δεκεμβρίου 1984  για την τροποποίηση του κανονισμού (ΕΟΚ) αριθ. 2042/75 όσον αφορά τη διάρκεια ισχύος των πιστοποιητικών εξαγωγής για τα σιτηρά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 12,  Εκτιμώντας:  ότι, σύμφωνα με τις ενδείξεις του παραρτήματος ΙΙ του κανονισμού (ΕΟΚ) αριθ. 2042/75 (3), η διάρκεια ισχύος των πιστοποιητικών εξαγωγής καθορίζεται, για τον μαλακό σίτο, το σιμιγδάλι, τη σίκαλη, την κριθή, τη βρώμη, τον αραβόσιτο, το φαγόπυρο το εδώδιμο, τον κέγχρο, τον κέγχρο τον μακρό, το σόργο, τον σκληρό σίτο και άλλα σιτηρά, μέχρι το τέλος του τέταρτου μήνα που έπεται του μηνός κατά τη διάρκεια του οποίου δόθηκε το πιστοποιητικό, λαμβανομένων υπόψη των ειδικών όρων ανταγωνισμού στην αγορά πλιγουριών και σιμιγδαλιών σκληρού σίτου · ότι, επομένως, κρίνεται σκόπιμο να τροποποιηθεί το εν λόγω παράρτημα, προβλέποντας μεγαλύτερη διάρκεια ισχύος για τα πιστοποιητικά εξαγωγής των εν λόγω σιτηρών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το μέρος Α του παραρτήματος ΙΙ του κανονισμού (ΕΟΚ) αριθ. 2042/75 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 213 της 11. 8. 1975, σ. 5.   ΠΑΡΑΡΤΗΜΑ  «ΠΑΡΑΡΤΗΜΑ ΙΙ  ΔΙΑΡΚΕΙΑ ΙΣΧΥΟΣ ΤΩΝ ΠΙΣΤΟΠΟΙΗΤΙΚΩΝ ΕΞΑΓΩΓΗΣ  Α. Τομέας σιτηρών  1.2.3 //   //   //   // Κλάση  του Κοινού  Δασμολογίου   // Περιγραφή εμπορευμάτων   // Διάρκεια ισχύος   //   //   //   // 10.01 Β Ι  10.02  10.03  10.04  10.05 Β  10.07  10.01 Β ΙΙ  // Σίτος μαλακός και σμιγός  Σίκαλις  Κριθή  Βρώμη  Αραβόσιτος, εκτός του υβριδίου αραβοσίτου που προορίζεται για σπορά  Φαγόπυρον το εδώδιμον, κέγχρος, κέγχρος ο μακρός και σόργον· έτερα σιτηρά  Άλλα προϊόντα που αναφέρονται στο άρθρο 1 του κανονισμού (ΕΟΚ) αριθ. 2727/75   //  Μέχρι το τέλος του τέταρτου μήνα από την έκδοση του πιστοποιητικού  //   //   //   // 11.02 Α Ι α)  // Πλιγούρια και σιμιγδάλια σίτου σκληρού  // Μέχρι το τέλος του έκτου μήνα από την έκδοση του πιστοποιητικού»  //   //   //